CELEX: 62011TN0180
Language: el
Date: 2011-03-23 00:00:00
Title: Υπόθεση T-180/11: Προσφυγή της 23ης Μαρτίου 2011 — Chivas κατά ΓΕΕΑ — Glencairn Scotch Whisky (CHIVAS LIVE WITH CHIVALRY)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/27
            
         Προσφυγή της 23ης Μαρτίου 2011 — Chivas κατά ΓΕΕΑ — Glencairn Scotch Whisky (CHIVAS LIVE WITH CHIVALRY)
   (Υπόθεση T-180/11)
   2011/C 152/49
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Chivas Holdings (IP) Ltd (Renfrewshire, Ηνωμένο Βασίλειο) (εκπρόσωπος: A. Carboni, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Glencairn Scotch Whisky Co. Ltd (Γλασκόβη, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 12ης Ιανουαρίου 2011 στην υπόθεση R 1262/2010-1, και να αναπέμψει την αίτηση καταχωρίσεως στο ΓΕΕΑ για τη συνέχιση της εξετάσεώς της· και
            
         
               —
            
            
               να καταδικάσει το καθού και όλους τους παρεμβαίνοντες στην παρούσα προσφυγή να φέρουν τα δικαστικά τους έξοδα καθώς και τα έξοδα στα οποία υποβλήθηκε η προσφεύγουσα ενώπιον της διαδικασίας αυτής και ενώπιον του τμήματος προσφυγών.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «CHIVAS LIVE WITH CHIVALRY», για προϊόντα και υπηρεσίες των κλάσεων 33, 35 και 41 — Καταχωρισμένο κοινοτικό σήμα υπ’ αριθ. 7299605
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: υπ’ αριθ. 1293610, καταχωρισμένο στο Ηνωμένο Βασίλειο, εικονιστικό σήμα «CHIVALRY», για προϊόντα της κλάσεως 33· υπ’ αριθ. 2468527 καταχωρισμένο στο Ηνωμένο Βασίλειο εικονιστικό σήμα «CHIVALRY SPECIAL RESERVE SCOTCH WHISKY», για προϊόντα της κλάσεως 33· μη καταχωρισμένο στο Ηνωμένο Βασίλειο λεκτικό σήμα «CHIVALRY» σε σχέση με το «Scotch whisky»
   
      Απόφαση του τμήματος ανακοπών: Δέχθηκε εν μέρει την ανακοπή
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση των άρθρων 76, παράγραφος 1, και 75 του κανονισμού 207/2009 του Συμβουλίου, καθόσον το τμήμα προσφυγών: (i) κακώς προέβη σε διαπίστωση ως προς τα πραγματικά περιστατικά όσον αφορά τα χαρακτηριστικά του ενδιαφερόμενου κοινού και παρέλειψε να αναφέρει τους λόγους για τους οποίους κατέληξε στη διαπίστωση αυτή· (ii) επικουρικώς όσον αφορά τον λόγο (i), έχοντας διαπιστώσει ότι το ενδιαφερόμενο κοινό είναι «ιδιαίτερα συνειδητό και πιστό στα προϊόντα της εταιρίας», κακώς παρέλειψε να διαπιστώσει ότι τα χαρακτηριστικά αυτά αυξάνουν την προσοχή του ενδιαφερόμενου καταναλωτή και ως εκ τούτου μειώνουν τον κίνδυνο συγχύσεως· (iii) παρέλειψε να λάβει υπόψη του, ή δεν έλαβε επαρκώς υπόψη, τη διαφορετική φύση και τους σκοπούς των υπό εξέταση σημάτων· (iv) δεν έλαβε υπόψη την κατεύθυνση που έχει χαράξει το Δικαστήριο και ακολούθησε εσφαλμένη προσέγγιση κατά τη σύγκριση των σημάτων· (v) έδωσε υπερβολική σημασία στην παρουσία της λέξης «CHIVALRY» στο σήμα της προσφεύγουσας και αγνόησε τις οπτικές διαφορές μεταξύ των σημάτων· (vi) υπέθεσε εσφαλμένα ότι η ακουστική σύγκριση των σημάτων μπορούσε να γίνει με τον ίδιο τρόπο με την οπτική σύγκριση· (vii) εσφαλμένως περιόρισε ή εστίασε την ανάλυσή του επί της εννοιολογικής ομοιότητας μεταξύ των σημάτων μόνο στη λέξη «CHIVALRY» την οποία περιέχει κάθε σήμα· και (viii) εκτίμησε εσφαλμένα τον κίνδυνο συγχύσεως.